**Kåre Groven** (født 4. mai 1945 i Trondheim) er en norsk billedkunstner. Han arbeider særlig med skulptur og installasjoner. Groven bor i Åsa, utenfor Hønefoss, og arbeider både der og i Oslo. Han har hatt atelier på Frysja kunstsenter i Oslo fra begynnelsen av 1970-årene.

«Utkast» står utenfor OSL Gardermoen.
Skulpturen  «Utkast» (1989) er et av hans mest synlige arbeider. Den sto opprinnelig ved Oslo lufthavn, Fornebu, og ble senere flyttet til Gardermoen. «Utkast» ble også gjengitt på et frimerke i serien *Norsk samtidskunst* i 2002.

  


> Jeg arbeider i mange forskjellige materialer og uttrykk, og arbeidene har ofte et miljø og samfunnskritisk blikk. Utsmykkinger gjennom konkurranser eller invitasjoner og stipend, har også gitt meg økonomisk mulighet til å arbeide med installasjoner og utstillinger av temporær karakter og friheten til å arbeide med kunst uten tanke på gjenbruk eller salg
> 
> 
> Kåre Groven
> 
> 

Blant hans arbeider er OL- markørene som er tre store granittbautaer plassert på Ringebu, Stange og Gjøvik fra 1994, hvor den største steinen på Stange er ca 40 tonn og ca 8 meter høy. «Lysende steiner» er fem store rullesteiner fra Svelvik i gateløpet for St.Olavs hospital i Trondheim, med pulserende innlagt lys, «Bøling»  utenfor Høgskolen i Bø, med tre store rullesteiner på stålbein, «Fremmed fugl» foran Høgskolen i Alta, en ni meter høy skulptur i cortenstål. Skulpturen «Kast» på Fornebu, en ønsket erstatning for skulpturen «Utkast» som ble flyttet til Oslo Lufthavn Gardermoen. «På sporet» foran Skiforeningens hus i Holmenkollen, en elleve meter lang stålskulptur. «Kultursøyle» i granitt står i Husnes sentrum. «Porto» er en skulptur av cortenstål ved postterminalen i Bergen. «Veivesen», en skulptur i sten og cortenstål er reist på Bryn, foran Statens Vegvesen i Oslo..

Skulpturen «I godt selskap» på Theatercafeens herretoalett i Oslo, en malt gipsfigur som skåler med seg selv. Modellen var Maurice, og skulpturen ble først vist på Høstutstillingen i 1981.

Referanser
----------

1. 1 2   Norsk kunstnerleksikon, nkl.snl.no, besøkt 26. april 2017[Hentet fra Wikidata]
2. ↑  «Kåre Groven». *Norsk kunstnerleksikon* **(norsk)**. Besøkt 26. april 2017.
3. ↑  Dæhlin, Erik (1990). *Norsk samtidskunst*. Teknologisk forlag. s. 171. ISBN 8251203147.
4. ↑  *Norsk skulptur*. Norsk forum. 1987. s. 23. ISBN 8290731000.
5. ↑  *Norske billedhoggere i dag*. Tanum-Norli. 1983. s. 78. ISBN 8251817218.
6. ↑  Norvin, Kjell (1993). *Kunst i statens hus : Utsmykkingsfondet for nye statsbygg 1976-1992*. Labyrinth Press. s. 140. ISBN 8273930238.
7. ↑  «FDC Norge. Samtidskunst ll 2002». Arkivert fra originalen 7. januar 2021. Besøkt 4. januar 2021.
8. ↑  Kåre Groven. «Kåre Groven». Kåre Groven. Besøkt 13.7.2020. «Kåre Groven»
9. ↑  Klausen, Arne Martin (1996). *Lillehammer-OL og olympismen*. Ad notam Gyldendal. s. 142. ISBN 8241707355.
10. ↑  Nielsen, Jan Ø. (1988). *Maurice*. Nesoddhøgda: Kurer. ISBN 8240000363.
11. ↑  Gunnar Sørensen (1991). «Noen tendenser i nyere skulptur». *Kunst og kultur; nr 2, 1991*. Universitetsforlaget. s. 119.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |